
Nr.683/24.02.2026 


REFERAT DE SPECIALITATE
La proiectul de hotărâre nr. 7 din 24.02.2026 privind atestarea apartenenței la domeniul privat al Comunei Racovița a unor imobile situate în intravilanul comunei

           În conformitate cu prevederile O.U.G. nr. 57/2019 privind Codul administrativ, a fost analizat proiectul de hotărâre inițiat de Primarul Comunei Racovița privind atestarea apartenenței la domeniul privat al comunei a imobilului în suprafață totală de 1130 mp.
           Imobilul este identificat astfel: 327 mp – nr. top. 591, înscris în CF 400104 Racovița și 803 mp – nr. top. 590, înscris în CF 407186 Racovița.
Din analiza documentației cadastrale (PAD) și a memoriului tehnic întocmit de specialist autorizat, rezultă existența unor neconcordanțe între datele înscrise în cartea funciară și situația din teren.
          În CF 400104 Racovița este înscrisă o construcție care, potrivit constatărilor din teren, nu mai există. De asemenea, în CF 407186 Racovița categoria de folosință este înscrisă ca „pășune intravilan”, în timp ce conform documentației cadastrale terenul este identificat ca „curți construcții”.
           În vederea corectării acestor neconcordanțe și a asigurării unei evidențe conforme a patrimoniului Comunei Racovița, se impune atestarea apartenenței la domeniul privat al comunei și actualizarea datelor tehnice și juridice în cartea funciară.
         Din punct de vedere juridic și tehnic, proiectul de hotărâre este întocmit cu respectarea prevederilor legale în vigoare și poate fi supus dezbaterii și aprobării Consiliului Local.



Secretar General,
Amanda-Violeta LOMORA

